el el el el el el el el el el el el el el el el el el el el el el el el el el el el el el el el fr el fr el de it it el el el el el el it el de fr el el el el el el el el el el el el el el el el el el el el el el el el el el el el el el el el el el el el el el el el el el el el el
Το λήμμα παραθέτει τις πηγές του αόριστα, χωρίς παραπομπές. Βοηθήστε συνδέοντας το κείμενο με τις πηγές χρησιμοποιώντας παραπομπές, ώστε να είναι επαληθεύσιμο.
Το πρότυπο τοποθετήθηκε χωρίς ημερομηνία. Για τη σημερινή ημερομηνία χρησιμοποιήστε: {{χωρίς παραπομπές|1|10|2022}}
Ο Γιάννης Γκαϊτατζής (Ξάνθη, 20 Απριλίου 1944) είναι Έλληνας πρώην διεθνής ποδοσφαιριστής, ο οποίος αγωνιζόταν ως αμυντικός.
* Οι συμμετοχές και τα γκολ στις προηγούμενες ομάδες υπολογίζονται μόνο για τα εγχώρια πρωταθλήματα.
1.2 Στην εθνική Ελλάδας
1.3 Μετά το ποδόσφαιρο
Ξεκίνησε το ποδόσφαιρο από τον Ορφέα Ξάνθης και το 1963 μετεγγράφηκε στον Ολυμπιακό Πειραιώς, με τη φανέλα του οποίου αγωνίστηκε έως το 1977, κατακτώντας 5 πρωταθλήματα (1966, 1967, 1973, 1974 και 1975) και 5 κύπελλα (1965, 1968, 1971, 1973 και 1975) Ελλάδας. Το καλοκαίρι του 1977 πήρε μεταγραφή στον Ολυμπιακό Νέων Λιοσίων,[1] με τη φανέλα του οποίου έκλεισε την καριέρα του αγωνιζόμενος στο πρωτάθλημα της Β΄ Εθνικής κατηγορίας.
Έχει φορέσει τη φανέλα της εθνικής Ελλάδας 15 φορές, το διάστημα μεταξύ 1967-1971. Το ντεμπούτο του πραγματοποιήθηκε στις 4 Οκτωβρίου 1967, στον εντός έδρας αγώνα εναντίον της Αυστρίας (4-1), για τα προκριματικά του Κυπέλλου Εθνών 1968.
Έπειτα από την ενεργό δράση ως ποδοσφαιριστής ασχολήθηκε με την προπονητική και διετέλεσε προπονητής σε πλήθος συλλόγων μικρότερων εθνικών κατηγοριών. Ξεκίνησε την προπονητική του σταδιοδρομία με τον Α.Ο. Θήβα το 1980 και ακολούθως εργάστηκε στην Α.Ε. Ορχομενού τη σεζόν 1981-82 και στον Πανναυπλιακό τη σεζόν 1982-83 και 1983-84 με τον οποίο κατέκτησε το πρωτάθλημα του ομίλου του στο Εθνικό ερασιτεχνικό πρωτάθλημα το 1983 και την άνοδο στην Γ΄ Εθνική.[2][3] Στο δεύτερο μισό της περιόδου 1983-84 ανέλαβε τον Α.Σ. Λαμία, στον οποίο παρέμεινε και την επόμενη χρονιά.[4] Το καλοκαίρι του 1985 ανέλαβε την τεχνική ηγεσία του Παναργειακού.[5] Στη συνέχεια εργάστηκε στον Α.Ο. Σπάρτης τον οποίο οδήγησε στην Β΄ Εθνική, αλλά και στους Ολυμπιακό Βόλου, Α.Σ. Λαμία, Α.Ο. Αιγάλεω, Παναρκαδικό και Ατρόμητο Αθηνών. Από τον Δεκέμβριο του 1996 μέχρι και τον Νοέμβριο του 1998 εργάστηκε στον Ιάλυσο Ρόδου, για να εργαστεί ακολούθως στους Α.Π.Ο. Κερατσίνι, Πανελευσινιακό, Αχαρναϊκό και Εθνικό.[6]
Πρωταθλήματα Ελλάδας: 5 (1966, 1967, 1973, 1974 και 1975)
Κύπελλα Ελλάδας: 5 (1965, 1968, 1971, 1973 και 1975)
↑ "Ο Γιάννης Γκαϊτατζής υπέγραψε χθες στον Ολυμπιακό Λιοσίων", εφ. Αθλητική Ηχώ, φύλλο 6ης Αυγούστου 1977, σελ. 6
↑ "Ο Γιάννης Γκαϊτατζής πάλι προπονητής στον Ορχομενό", εφ. Αθλητική Ηχώ, φύλλο 14ης Ιουλίου 1983, σελ. 3
↑ "Ο Γκαϊτατζής παραμένει προπονητής στο Ναύπλιο", εφ. Αθλητική Ηχώ, φύλλο 23ης Ιουλίου 1983, σελ. 4
↑ εφ. Αθλητική Ηχώ, φύλλο 3ης Ιουνίου 1984, σελ. 6
↑ "Το μέλλον του Παναργειακού στα χέρια του Γκαϊτατζή", εφ. Αθλητική Ηχώ, φύλλο 11ης Αυγούστου 1985, σελ. 4